Diari Oficial de la Generalitat Valenciana


Sumari del DOGV 5747, del 22-04-2008 (2008/4894)

RESOLUCIÓ de 17 d'abril de 2008, de la consellera d'Agricultura, Pesca i Alimentació, per la qual es convoquen per a l'any 2008 diverses ajudes a les inversions en millora de les condicions de transformació i comercialització dels productes agrícoles i de l'alimentació.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5747

Data del DOGV
:   22-04-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/4894


Data del document
:   17-04-2008

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * indústria alimentària
    * desenvolupament rural
    * mitjana empresa
    * ajuda a l'agricultura
    * transformació alimentària
    * FEOGA Garantia
    * suport econòmic
    * comercialització
    * indústria agrària
    * petita empresa
    * ajuda a la inversió
    * ajuda pública

RESOLUCIÓ de 17 d'abril de 2008, de la consellera d'Agricultura, Pesca i Alimentació, per la qual es convoquen per a l'any 2008 diverses ajudes a les inversions en millora de les condicions de transformació i comercialització dels productes agrícoles i de l'alimentació. [2008/4894]  
Atés les disposicions de l'article 23 de la Llei 38/2002, de 17 de novembre, General de Subvencions, sobre inici del procediment per a la convocatòria anual de concessió de subvencions, la informació referent als crèdits pressupostaris, la quantia de les subvencions i el termini de presentació de sol·licituds.  
Vist que les bases de les ajudes han sigut publicades en el Diari Oficial de la Comunitat Valenciana número 5672, de 3 de gener de 2008, per mitjà de l'Orde de 28 de desembre de 2007, de la conselleria d'Agricultura, Pesca i Alimentació, per la qual s'aproven les bases de les ajudes a les inversions en millora de les condicions de transformació i comercialització dels productes agrícoles, silvícoles i de l'alimentació per al període 2007/2013.  
I en virtut de les facultats que em conferís l'article 28.e) de la Llei 12/2007, del Consell, i l'article 47.3 del Text Refós de la Llei d'Hisenda Pública de la Generalitat Valenciana, resolc:  
Primer. Objecte i àmbit  
Convocar per a l'exercici 2008, en l'àmbit territorial de la Comunitat Valenciana, les ajudes següents, gestionades per la Direcció General d'Empreses Agroalimentàries i Desenvolupament del Medi Rural, de la conselleria d'Agricultura, Pesca i Alimentació de la Generalitat Valenciana.  
1. Ajudes en l'àmbit del Pla Millorar Agrorural de la Comunitat Valenciana, finançades amb fons propis de la Generalitat Valenciana, subsidiàriament del règim finançat pel FEADER. Les ajudes regulades en este règim es guien pels mateixos requisits i condicions generals que les concedides amb finançament comunitari, i podran concedir-se per esgotament de les dotacions comunitàries.  
De conformitat amb el que es preveu en la base primera, apartat 3, de l'annex I de l'Orde de 28 de desembre de 2007, en esta convocatòria els beneficiaris podran sol·licitar, per a un mateix projecte d'inversió, ajudes finançades per les dos fonts de finançament, però només podran rebre ajudes per una.  
2. Ajudes per a la cooperació en el desenvolupament de nous productes, processos i tecnologies en el sector agrícola i alimentari, i forestal, finançades en l'àmbit del Pla Millorar Agrorural amb fons propis de la Generalitat Valenciana.  
Segon. Finançament de les ajudes  
1. La dotació pressupostària per a les ajudes finançades amb fons propis de la Generalitat Valenciana en el sector agrícola i de l'alimentació, subsidiàriament del règim finançat pel FEADER, es farà a càrrec del capítol VII, de la secció 12, conselleria d'Agricultura, Pesca i Alimentació; servici 02.04, Secretaria Autonòmica d'Agricultura i Desenvolupament Rural, DG d'Empreses Agroalimentàries i Desenvolupament del Medi Rural, programa 714.30, línia T6158, fins a un import màxim de 950.000 euros l'any 2008 i els que figuren a continuació per als anys següents:  
  
2. La dotació pressupostària per a les ajudes per a la cooperació en el desenvolupament de nous productes, processos i tecnologies en el sector agrícola i alimentari, i forestal, es farà a càrrec del capítol VII, de la secció 12, conselleria d'Agricultura, Pesca i Alimentació; servici 02.04, Secretaria Autonòmica d'Agricultura i Desenvolupament Rural, DG d'Empreses Agroalimentàries i Desenvolupament del Medi Rural, programa 714.30, línia T6158, fins a un import màxim de 50.000 euros l'any 2008 i els que figuren a continuació per als anys següents:  
  
3. Les quanties esmentades en l'apartat anterior queden supeditades a l'existència de crèdit adequat i suficient en el pressupost corresponent de cada exercici.  
4. Totes les ajudes regulades per mitjà d'esta orde tindran caràcter plurianual, d'acord amb l'article 29 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana.  
5. Les quanties plurianuals anteriors per a cada línia tenen caràcter estimatiu i, en exercicis futurs, per a cada exercici, es publicaran en el Diari Oficial de la Comunitat Valenciana les convocatòries per a cada any i les línies de subvenció, juntament amb l'import global màxim que finance les ajudes en funció de les disponibilitats pressupostàries anuals.  
Tercer. Termini de presentació i model de sol·licitud  
1. El termini de presentació de sol·licituds en l'exercici 2008 per a les ajudes d'esta convocatòria serà d'un mes, comptador des de l'endemà de la publicació en el Diari Oficial de la Comunitat Valenciana d'esta resolució.  
2. Els models de sol·licitud i la documentació que els acompanya són els mateixos que els establits per a les ajudes finançades pel FEADER per a la convocatòria 2008.  
Quart. Autoritat que resol  
Les sol·licituds seran resoltes pel director general d'Empreses Agroalimentàries i Desenvolupament del Medi Rural, per delegació de la consellera d'Agricultura, Pesca i Alimentació, continguda en les respectives bases de les ajudes.  
Cinqué. Reconsideració de sol·licituds de la convocatòria 2007  
1. Les sol·licituds d'ajuda presentades a l'empara de l'Orde de 7 novembre de 2006, de la conselleria d'Agricultura, Pesca i Alimentació, per la qual s'establix el procediment per a la sol·licitud de les ajudes de la convocatòria 2007, de l'Orde de 12 de març de 2001, de la conselleria d'Agricultura, Pesca i Alimentació, no aprovades el 2007 per falta de dotacions pressupostàries, podran sol·licitar la reconsideració en esta convocatòria i en la següent i, amb l'acceptació prèvia de les noves condicions i requisits establits per a les ajudes previstes en esta disposició, s'incorporaran a esta.   
2. Les sol·licituds que, per la naturalesa de la inversió o les condicions exigides al beneficiari no es puguen adaptar-se als requisits exigits per al finançament comunitari de FEADER i FEP per al període 2007/2013 decauran definitivament i no podrà ser acceptada la reconsideració ni en esta ni en futures convocatòries d'ajudes.   
Sisé. Requisits de notificació, comunicació o exempció  
1. A l'efecte de les disposicions de l'article 1, punt 2, del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les ajudes regulades en esta convocatòria estan subjectes a l'obligació de comunicació, atés que s'acullen als reglaments d'exempció, el Reglament (CE) núm. 70/2001, de la Comissió, de 12 de gener de 2001, relatiu a l'aplicació dels articles 87 i 88 del Tractat CE a les ajudes estatals a les petites i mitjanes empreses (L10, de 13.01.2001), modificat per mitjà del Reglament (CE) 1857/2006, de la Comissió, de 15 de desembre de 2006, i el Reglament 1976/2006, de 20 de desembre de 2006, i al Reglament (CE) 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les ajudes de minimis.  
2. La Direcció d'Agricultura i Desenvolupament Rural de la Comissió Europea ha acusat recepció de la informació resumida del règim d'ajudes, comunicat el 21 de gener de 2008 i registrat amb el número XA7003/2008.  
La present resolució posa fi a la via administrativa i contra esta es pot interposar potestativament un recurs de reposició davant de la consellera d'Agricultura, Pesca i Alimentació, en el termini d'un mes comptador des de l'endemà de la notificació, o impugnar-se directament davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la notificació, de conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa.  
València, 17 d'abril de 2008.- La consellera d'Agricultura, Pesca i Alimentació: Maritina Hernández Miñana.